钦定古今图书集成/历象汇编/岁功典/第092卷 > 岁暮江南四忆 金吴激
## 钦定古今图书集成/历象汇编/岁功典/第092卷 > 岁暮江南四忆 金吴激

“瘦梅如玉，人，一笑江南春。照水影如许，怕寒妆未匀。
花中有仙骨，物外见天真。驿使无消息，忆君清泪频。
天南家万里，江上橘千头。梦绕阊门迥，霜飞震泽秋。
林深宜映屋，香远解随舟。怀橘何时献，庭闱底处愁。
吴淞潮水平，月上小舟横。旋斫四腮鲙，未输千里羹。
𢭏齑香不厌，照箸雪无声。几见秋风起，空悲白发生。”
平生把螯手，遮日负垂竿。浩渺渚田熟，青荧渔火寒。
忆看霜菊艳，不放酒杯干。比老垂涎处，糟脐个个团。